Keedenreaksion

Keedenreaksion ment, dat ian aksion weder nei reaksioonen ütjliaset. Di ütjdruk woort miast uun a chemii an atoomfüsiik brükt.

An wan arke tooch muar reaksioonen ütjliaset wurd üs diarföör, do wääkst det reaksioonskeed eksponentiel.

 Bispal 
Det kialklüüwang faan Uraan-235 komt uun a gang, wan det atoom mä en neutron beskööden woort. Diarbi entstun tau nei atoomen: 139Ba (Baarium) an 95Kr (Krüptoon). Diarbi wurd oober uk tau neutroonen frei, diar eder weder en atoom klüüwe. Am dat didiar föörgung ei tu gau uflääpt, wurd neutroonenabsorber iinsaat. Jo fang frei neutroonen iin, an sodenang lääpt det keedenreaksion kontroliaret uf. Diarbi woort föl energii frei (~200MeV per atoom), an det woort uun atoomstruumuunlaagen ütjnadegt.


 Luke uk diar 
 "Müstrap"-demonstratsion üüb YouTube

Kategorie:Füsiik